To Be or Not to Be (cinta de 1942)

:*Iste articlo ye sobre una cinta estausunidense de cine de comedia estrenada en 1942; ta atros usos, se veiga *'To Be or Not to Be** y **To Be or Not to Be (desambigación)***.

***To Be or Not to Be*** (títol orichinal en [[Idioma anglés|anglés]], en [[Idioma aragonés|aragonés]] ***Estar u no estar***, enguerada en [[Aragón]] con o suyo títol traduciu enta lo [[Idioma castellano|castellano]] como ***Ser o no ser**') ye una cinta de cine estausunidense de cine de comedia de romance belica estrenada en 1942 (en bel meyo d'a Segunda Guerra Mundial), dirichida por Ernst Lubitsch seguntes un guión adaptau por Edwin Justus Mayer (basau en una historia de Melchior Lengyel), con una banda sonora orichinal de Werner R. Heymann, una dirección de fotografía de Rudolph Maté y una producción cinematografica d'Ernst Lubitsch ta la productora cinematografica *[[Romaine Film Corp.]]*. Fan parte de l'elenco d'a cinta, entre d'atros actors, Carole Lombard, Jack Benny, Robert Stack, Felix Bressart, Lionel Atwill, Stanley Ridges, Sig Ruman, Tom Dugan, Charles Halton, George Lynn, Henry Victor, Maude Eburne, Halliwell Hobbes, Miles Mander, James Finlayson, Olaf Hytten, Maurice Murphy y Frank Reicher.

A cinta s'estrenó un mes dimpués d'a muerte en accident d'avión de l'actriz protagonista, Carole Lombard, y prene lo suyo nombre  d'a frase "estar u no estar" que lo *[[prencipe Hamlet]]* pronuncia en a obra teatral *[[Hamlet]]*, de William Shakespeare, y que enchega bels escaicimientos cuan lo mariu d'a protagonista la pronuncia en a escena.

En 1939 *Joseph Tura* ye lo prencipal actor d'una companyía teatral en Varsovia a on la primera actriz ye su muller *Maria*. A companyía ye asayando una obra teatral, *Gestapo*, satirica con o Tercer Reich y con Adolf Hitler, encara que en ixe momento son interpretando *[[Hamlet]]*, de William Shakespeare. un tenient de l'aviación polaca, *Stanislav Sobinski*, ye admirador de *Maria* y ista lo cita en o suyo camerino cuan o suyo mariu prencipie en l'escenario lo soliloquio "estar u no estar" en interpretando a lo *[[prencipe Hamlet]]*. Tamién plega la noticia de que lo Gubierno polaco prefiere cancelar a obra que yeran asayando, ta no provocar a los alemans. A la nueit siguient se repite la marcha de *Sobinski* d'o teatro, enfocinando-se *Joseph*. Ixa segunda nueit, *Sobinski* confiesa lo suyo amor a *Maria* y aspera que ista albandone a su mariu ta estar con él, pero antes de que pueda responder  plega la noticia d'a invasión de Polonia por a *[[Wehrmacht]]*, precipiando asinas a Segunda Guerra Mundial. Varsovia ye bombardiada, os actors s'amagan y cuan plega la redota de Polonia lo tenient *Sobinski* marcha enta lo Reino Uniu ta fer parte d'a *[[Royal Air Force]]*. En Londres conoix a *Siletsky*, qui se li diz que ye lo dirichent d'a Resistencia polaca, pero cuan *Sobinski* li da un mensache ta *Maria* para cuenta de que no la coinoix, cuan ye la mas famosa actriz d'o país. Ixo li fa sospeitar que se tracta d'un achent alemán y paran cuenta de que ha marchar enta Polonia con mensaches de toz os pilotos polacos ta las suyas familias, asinas que los alemans conoixeran qui son las familias de toz os pilotos polacos. En Londres deciden ninviar a lo tenient *Sobinski* a Polonia ta evitar-lo, pero cuan plega *Siletsky* ya ha contactau con *Maria*, a qui quiere recrutar como achent alemana. Alavez tienen una ideya: fer servir os uniformes alemans que teneban preparaus ta la suya obra teatral ta enganyar a *Siletsky* y que lis de la lista de familiars, pero iste descubre qui son y *Sobinski* lo mata. Asinas que *Joseph* planeya disvrazar-se de *Siletsky*, pero ye tamién descubierto y no troba atra posibilidat que desvrazar-se de Hitler.

A cinta s'ambienta en 1939 mientres a Segunda Guerra Mundial en Varsovia (Polonia) y Londres (Reino Uniu).

## Elenco

## Se veiga tamién
* Cine en 1942.
* Cintas de 1942.

## Referencias

## Vinclos externos

*  ''To Be or Not to Be'' en Internet Movie Database.
*  ''To Be or Not to Be'' en AllMovie.
*  ''To Be or Not to Be'' en TCM Movie.
*  ''To Be or Not to Be'' en Rotten Tomatoes.